Diari Oficial de la Generalitat Valenciana


Sumari del DOGV 2159, del 07-12-1993 (1993/829991)

RESOLUCIÓ de 22 de novembre de 1993, de la Direcció General de Relacions amb les Corts i del Secretariat del Govern, per la qual es disposa la publicació del Conveni entre la Conselleria d'Agricultura i Pesca de la Comunitat Valenciana i la Secretaria General d'Estructures Agràries del Ministeri d'Agricultura, Pesca i Alimentació, en aplicació del Reial Decret 1.147/1992, de 25 de setembre, sobre ajudes per a facilitar l'exercici del dret d'accés a la propietat als arrendataris de finques rústiques a que es refereix la Llei 1/1992, de 10 de febrer, d'Arrendaments Rústics Històrics.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2159

Data del DOGV
:   07-12-1993

Secció del DOGV
:   ALTRES DISPOSICIONS

Número del document
:   1993/829991


Data del document
:   22-11-1993

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Resolució de 22 de novembre de 1993, de la Direcció General de Relacions amb les Corts i del Secretariat del Govern, per la qual es disposa la publicació del Conveni entre la Conselleria d'Agricultura i Pesca de la Comunitat Valenciana i la Secretaria General d'Estructures Agràries del Ministeri d'Agricultura, Pesca i Alimentació, en aplicació del Reial Decret 1.147/1992, de 25 de setembre, sobre ajudes per a facilitar l'exercici del dret d'accés a la propietat als arrendataris de finques rústiques a què es refereix la Llei 1/1992, de 10 de febrer, d'Arrendaments Rústics Històrics.  
Subscrit, després de la tramitació prèvia reglamentària, entre la Secretaria General d'Estructures Agràries del Ministeri d'Agricultura, Pesca i Alimentació i la Conselleria d'Agricultura i Pesca de la Comunitat Valenciana, el dia 3 de juny de 1993, un Conveni, en aplicació del Reial Decret 1.147/1992, de 25 de setembre, sobre ajudes per a facilitar l'exercici del dret d'accés a la propietat als arrendataris de finques rústiques a que es refereix la Llei 1/1992, de 10 de febrer, d'Arrendaments Rústics Històrics, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0917/93, i que figura com a annex d'aquesta Resolució.  
València, 22 de novembre de 1993.- El director general de Relacions amb les Corts i del Secretariat del Govern.  
CONVENI ENTRE LA CONSELLERIA D'AGRICULTURA I PESCA DE LA COMUNITAT VALENCIANA I LA SECRETARIA GENERAL D'ESTRUCTURES AGRARIES DEL MINISTERI D'AGRICULTURA, PESCA I ALIMENTACIO, EN APLICACIO DEL REIAL DECRET 1.147/1992, DE 25 DE SETEMBRE, SOBRE AJUDES PER A FACILITAR L'EXERCICI DEL DRET D'ACCES A LA PROPIETAT ALS ARRENDATARIS DE FINQUES RUSTIQUES A QUE ES REFEREIX LA LLEI 111992, DE 10 DE FEBRER, D'ARRENDAMENTS RUSTICS HISTORICS  
València, 3 de juny de 1993  
REUNITS  
D'una banda, l'Hble. Sr. Luis Font de Mora i Montesinos, conseller d'Agricultura i Pesca de la Comunitat Valenciana.  
De l'altra, l'Il·lm. Sr. Luis Atienza Serna, secretari general d'Estructures Agràries i president de l'Institut Nacional de Reforma i Desenvolupament Agrari (d'ara endavant, IRYDA) del Ministeri d'Agricultura, Pesca i Alimentació.  
Es reconeixen recíprocament la capacitat legal per a atorgar aquest conveni i, amb aquesta finalitat,  
EXPOSEN  
Que el Reial Decret 1.147/1992, de 25 de setembre, pel qual s'estableix una línia especial d'ajudes per. a facilitar als arrendataris de finques rústiques a què es refereix la Llei 1/1992, de 10 de febrer, d'Arrendaments Rústics Històrics, en l'article 8, estableix que el Ministeri d'Agricultura, Pesca i Alimentació, a través de la Secretaria General d'Estructures Agràries, i les comunitats autònomes podran subscriure convenis bilaterals en els quals s'acordaran, tant els recursos financers que ha d'aportar cadascuna de les parts en relació amb els diferents tipus d'ajudes previstes en l'article 3 del Reial Decret, com els sistemes de coordinació, seguiment i revisió del conveni subscrit.  
Que, a fi que els agricultors arrendataris de finques rústiques de la comunitat autònoma de València a què es refereix la Llei 1/1992 puguen exercir el dret d'accés a la propietat, ambdues parts subscriuen aquest conveni, amb subjecció a les següents  
CLAUSULES  
Primera. Duració i àmbit del conveni  
Aquest conveni s'estableix per a les actuacions en l'àmbit territorial de la comunitat autònoma de València, amb l'objectiu que els agricultors arrendataris de finques rústiques a què es refereix la Llei 1/1992 puguen exercir el dret d'accés a la propietat, sempre que els titulars d'aquests expedients haguessen manifestat a aquesta comunitat autònoma la intenció d'exercir el dit dret abans del 12 de febrer de 1994 i la resolució de l'expedient es realitze abans del 31 de desembre de 1997, de conformitat amb el que s'estableix en el Reial Decret 1.147/1992. El reconeixement de les ajudes econòmiques concedides es farà d'acord amb el que es disposa en la Llei General Pressupostària.  
Segona. Actuacions a càrrec de la Conselleria d'Agricultura i Pesca de la Comunitat Valenciana  
La Conselleria d'Agricultura i Pesca de la Comunitat Valenciana (d'ara endavant, la Conselleria) es compromet a la realització de les actuacions següents:  
1. Tramitar i resoldre els expedients de sol·licitud de les ajudes vinculades als préstecs amb interès bonificat, d'acord amb el que es preveu en l'article 5 del Reial Decret 1.147/1992, en el marc dels convenis subscrits amb aquesta finalitat per la Secretaria General d'Estructures Agràries amb entitats financeres.  
2. Resoldre pel que fa al dret dels beneficiaris a obtenir préstecs al tipus d'interès preferencial establert en el conveni amb les entitats financeres, sempre que es complesquen les condicions indicades en l'article 6 del Reial Decret.  
3. Remetre, a l'entitat financera que haja de concedir el préstec acollit al conveni subscrit amb la Secretaria General d'Estructures Agràries, una notificació de les ajudes aprovades, juntament amb la proposta de les condicions de préstec, amb o sense bonificació d'interessos, en què indique les dades següents:  
a) El nom i els cognoms, el domicili, el NIF i el número d'expedient administratiu.  
b) L'import màxim del préstec i els terminis màxims d'amortització i manca.  
c) En el cas de préstecs bonificats, el reconeixement del dret a la bonificació i al tipus d'interès resultant per al beneficiari. Aquest reconeixement implica, al seu torn, el compromís per part de l'IRYDA de complir, quan pertoque, les obligacions de pagament de la dita bonificació, dins de les condicions expressades en la resolució.  
4. Resoldre i pagar, si s'escau, les subvencions directes del 40% del valor de la finca amb les condicions i els límits previstos en l'article 4 del Reial Decret 1.147/1992.  
5. Finançar el 25% de les ajudes concedidas per subvenció directa, incloses en l'apartat anterior.  
6. Obtenir de l'administració de l'estat, a través de la Secretaria General d'Estructures Agràries, la provisió de fons necessària per a atendre la part de finançament de les ajudes directes assumida per aquella, o el reembors, si la comunitat autònoma avança aquestes quantitats.  
Tercera. Actuacions a càrrec de la Secretaria General d'Estructures Agràries  
La Secretaria General d'Estructures Agràries, a través de l'IRYDA, es compromet, així mateix, a aportar:  
1. La cobertura pressupostària i la formalització de la despesa per la bonificació d'interessos pel que fa a les actuacions amb ajudes concedides per la Conselleria, d'acord amb el que es preveu en la clàusula segona, apartat 1, d'aquest conveni, i l'execució del pagament corresponent a les entitats de finançament que concedesquen els préstecs bonificats, en el marc dels convenis financers signats amb aquestes.  
2. El finançament del 75% de les ajudes concedides, d'acord amb el que es preveu en la clàusula segona, apartat 4, d'aquest conveni.  
3. Fer efectiva, a la comunitat autònoma de València, la provisió de fons necessària per al pagament de les ajudes concedides, d'acord amb el que s'indica en la clàusula segona, apartat 4, d'aquest conveni, que corresponguen al finançament assenyalat en l'apartat anterior, a petició de la comunitat autònoma, siga com a bestreta o com a reembors de pagaments efectuats.  
Quarta. Compensació econòmica entre administracions  
1. Una vegada clos l'exercici, s'efectuarà la comprovació dels percentatges de participació d'ambdues administracions en els pagaments efectuats que corresponguen a ajudes incloses en els apartats 2 i 3 de la clàusula tercera d'aquest conveni. Així mateix, es determinarà quina desviació hi ha respecte als compromisos establerts i, en conseqüència, es realitzarà la compensació pressupostària que calga per a arribar a l'equilibri final. El restabliment del percentatge acordat s'efectuarà mitjançant transferències finals recíproques dins del primer trimestre del nou exercici.  
2. Li determinació d'aquestes compensacions econòmiques s'efectuarà mitjançant la suma dels imports que consten en els documents comptables d'autorització de pagaments (OP) de les ajudes pagades fins al 31 de desembre de l'any de què es tracte.  
Cinquena. Informació, verificació i seguiment  
1. El compliment dels requeriments informatius necessaris, el duran a terme ambdues parts, pel que fa al seus compromisos, sota el criteri de màxima eficàcia i aprofitament de la informació per a l'interès general.  
1.1 Obligacions d'informació per part de la Conselleria  
- Amb caràcter trimestral, remetrà a l'IRYDA, fins al 12 de febrer de 1994, la llista d'agricultors que s'han presentat en la comunitat autònoma per fer constar el propòsit d'acollir-se al Reial Decret 1. 147/1992 per accedir a la propietat.  
- Amb caràcter mensual, remetrà a l'IRYDA una fotocòpia de les sol·licituds d'ajuda rebudes per a acollir-se al Reial Decret; hi figurarà el tipus d'ajuda que se sol·licita i la quantitat.  
- Amb la mateixa periodicitat, la Conselleria remetrà a l'IRYDA un document individualitzat en qui conste l'aprovació de l'ajuda per part de la comunitat autònoma, amb les quantitats aprovades i el tipus d'ajuda concedida. Així mateix, remetrà mensualment informació dels expedients d'ajuda directa pagats.  
1.2 Obligacions d'informació per part de l'IRYDA  
- Informarà mensualment a la Conselleria, de manera individualitzada per a cada peticionari, sobre els pagaments de bonificació d'interessos que s'han fet a les entitats de finançament amb les quals se subscriga un conveni, juntament amb el quadre d'amortització de cada préstec formalitzat en el període i el de la modificació eventual d'aquest.  
2. Verificació  
La Conselleria efectuarà, sota la seua responsabilitat, la verificació directa de tots els expedients que haja tramitat, comprovant que el beneficiari compleix els requisits exigits en la Llei 1/1992 i en el Reial Decret 1.147/1992.  
cions contretes en aquest conveni. La coordinació i el seguiment general del programa correspon a l'IRYDA, el qual exercirà aquesta funció en l'àmbit estatal, especialment, a través de l'òrgan col·legiat de directors generals en matèria d'estructures de les diferents conselleries.  
Sisena. Incompliment d'ajudes  
Ambdues parts es comprometen a comunicar-se mútuament els incompliments de normes que detecten i a responsabilitzar-se d'iniciar i dur a terme les actuacions contra un tercer que els fets requeresquen, segons la legalitat i normativa vigents. També es comprometen a fer front, amb el pressupost o els recursos propis, a les conseqüències econòmiques que deriven d'aquests fets, en la mesura que siguen imputables a l'administració corresponent.  
En conseqüència, en processos contra beneficiaris per incompliment d'aquests, falsedat o motius semblants, cada part recuperarà les subvencions que haja aportat, una vegada establert el procediment legal que escaiga.  
En actuacions d'incompliment per error, o una altra causa, comès per una administració, aquesta suportarà la carrega pressupostària que calga per a reposar l'ajuda coberta per l'altra administració com a conseqüència del dit error o causa semblant. Amb aquesta finalitat, serà vàlid qualsevol mecanisme, transferència directa entre administracions, sistema de compensació en el temps amb altres ajudes o altres fórmules que salden les reposicions pendents.  
Setena. Revisió del conveni  
Els compromisos genèrics establerts en les clàusules precedents podran ser revisats i ajustats per acord mutu entre les parts, segons el desenvolupament efectiu de les normes i dins de l'àmbit fixat en la clàusula primera d'aquest conveni.  
Vuitena. Denúncia del conveni  
L'incompliment de les clàusules d'aquest conveni per qualsevol de les parts firmants podrà donar lloc a la denúncia d'aquest.  
Novena. Jurisdicció  
Les qüestions que suscite la interpretació, l'aplicació i els efectes d'aquest conveni i que no es resolguen per acord mutu, les resoldran ' els òrgans de la jurisdicció contenciosa administrativa, com es desprèn de l'article 11 del text articulat de la Llei de Contractes de l'Estat.  
Deu  
Tots els expedients acollits al Reial Decret 1.147/1992, de 25 de setembre, aprovats per la comunitat autònoma de València, podran acollir-se a les condicions d'aquest conveni, encara que la data d'aprovació fos anterior a la de la signatura d'aquest.  
I perquè conste i com a prova de conformitat, se subscriu aquest document en el lloc i la data a dalt indicats.  
El secretari general d'Estructures Agràries i president de l'IRYDA,  
LUIS ATIENZA SERNA  
El conseller d'Agricultura i Pesca,  
LUIS FONT DE MORA I MONTESINOS